Z:gnu-www-ja-byte-interview--d4e283-=3Cstrong=3EStallman=3C/strong=3E: The/hr

Stallman : Objava u Dr. Dobb'su nije bila početak projekta. GNU manifest sam napisao dok sam se pripremao započeti projekt, kao prijedlog kojim bih od proizvođača računala zatražio financiranje. Nisu se željeli uključiti, pa sam odlučio da bih trebao, umjesto trošenja svojeg vremena na prikupljanje financijskih sredstava, vrijeme iskoristiti za pisanje koda. Manifest je objavljen oko godinu i po nakon što sam ga napisao, dok sam tek počeo distribuirati GNU EMACS. Od tada, uz rad na tome kako bih GNU EMACS upotpunio i prilagodio ga radu na mnogo više računala, gotovo sam dovršio optimiziranje C prevodioca i svega ostalog softvera koji je potreban za pokretanje programa pisanih u C-u. To uključuje program za traženje pogrešaka na razini izvornog koda koji ima mnogo osobina koje drugi programi te vrste na Unixu nemaju. Na primjer, ima podesne varijable u tražitelju grešaka tako da možete sačuvati vrijednosti, a ima i sačuvane sve vrijednosti koje ste ispisali, što ga čini iznimno prikladnim za rad sa strukturama listi.